11 கதிரவன் எழ, வெயில் ஏறிப் புல் உலர்ந்துபோம்.  அதன் பூ வதங்கி விழும்; அதன் அழகிய தோற்றமும் அழிந்துவிடும்.  அவ்வாறே செல்வரும் தம் அலுவல்களில் ஈடுபடும்போதே அழிவுறுவர். [2] கடவுளும் சோதனையும் 12 சோதனையை மனவுறுதியுடன் தாங்குவோர் பேறுபெற்றோர்.  ஏனெனில், அவர்களது தகுதி மெய்ப்பிக்கப்படும்போது,  தம்மீது அன்பு கொள்வோருக்குக் கடவுள் வாக்களித்த  வாழ்வாகிய வெற்றிவாகையினை அவர்கள் பெறுவார்கள். 